Kako je postala rakija
Preblagi gospod Bog, kad je sve stvorio, i što vidimo i ne vidimo, stvorio je i rakiju, tu ljudsku krvopiju, od tri kapi krvi. Jedna je kap krvi od pijetla, druga je kap od vuka, treća od krmeta. Bog je rekao: „Čovjek, kad popije jedan satlik¹, popio je prvu kap krvi, pa će zapjevati kao pijetao. Kad popije drugi satlik, drugu kap krvi: naklaće svakoga i zavijati kao vuk. Kad popije treći satlik, treću kap krvi: leći će svuda kao krme.“

¹ mjerica za piće.

Hrvatske narodne priče